Cephalanthus

Ti Cephalanthus ket ti henero dagiti agsabsabong a mula iti pamilia ti Rubiaceae. Adda dagiti agarup a nga innem a sebbangan a kadawyan nga ammo iti Ingles a kas buttonbush.Flora of China, Cephalanthus

 Deskripsion 
Dagitoy ket bassit a mula wenno bassit a kayo nga agtubo aginggana iti  iti katayag. Simple dagiti bulong, naurno nga agsumbangir a  paris wenno dagiti balikukos ti tallo. Mangbukel dagiti sabong iti nasamek a nagtimbukel nga inploressensia.

 Pannakaiwarwaras ken habitat 
Ti Cephalanthus occidentalis ket patneng iti akindaya nga Estados Unidos ken Kanada. Mabirukan dagiti sabali kadagiti tropikal a rehion ti Kaamerikaan, Aprika ken Asia. Adda dagiti dua nga ammo a naimuyongan a sebbangan.Huxley AJ et al. (eds.) The New Royal Horticultural Society Dictionary of Gardening. The Macmillan Press Limited, London; The Stockton Press, New York. 1992. 

 Sistematika 
Ti Cephalanthus ket ninaganan byabaen ni Linnaeus iti Species Plantarum idi 1753.Linnaeus, C. Cephalanthus. Species Plantarum. 1753. 1: 95 Ti kadawyan a nagan ket naala manipud kadagiti balikas ti Taga-ugma a Griego iti κέφαλη (kephale), a ti kayatna a sawen ket "ulo", ken ἄνθος (anthos), a ti kayatna a sawen ket "sabong".

 Taksonomia 
Ti Cephalanthus ket ti kaaduan a basalo a henero iti tribu ti Naucleeae.Manns, U. and B. Bremer. 2010. Towards a better understanding of intertribal relationships and stable tribal delimitations within Cinchonoideae s.s. (Rubiaceae).  Molecular Phylogenetics and Evolution 56(1), 21-39.  Adda dagiti sumagmamano a mannurat a mangisina kadagiti bukodna a monotipiko a tribu. Ti sebbangan-kita ket ti Cephalanthus occidentalis.Cephalanthus.  Index Nominum Genericorum. Smithsonian National Museum of Natural History.

 Dagiti sebbangan 
Cephalanthus angustifolius Lour. – Laos, Cambodia, Bietnam
Cephalanthus glabratus (Spreng.) K.Schum. – sarandí – Brasil, Arhentina, Paraguay, Uruguay
Cephalanthus natalensis Oliv. – Tanzania, Malawi, Zambia, Lesotho, Eswatini, Abagatan nga Aprika
Cephalanthus occidentalis L. – makunkuna iti Ingles a kas button-willow, common buttonbush, honey-bells – Kuba, akindaya a Kanada, akindaya, tengnga ken akin-abagatan nga Estados Unidos, California, Arizona, New Mexico
Cephalanthus salicifolius  Humb. & Bonpl. – makunkuna iti Ingles a kas Mexican buttonbush, willowleaf buttonbush – Mehiko, Honduras, adayo nga akin-abagatan nga ungto ti Texas
Cephalanthus tetrandra (Roxb.) Ridsdale & Bakh.f. – tropikal ngal Asia manipud iti India aginggana iti Tsina ken Tailandia

 Dagiti nagibasaran 

 Dagiti akinruar a silpo 

Kew World Checklist of Selected Plant Families, Cephalanthus
USDA PLANTS, Cephalanthus
Flora ti Taiwan, Cephalanthus